Keywords

Summary



Keywords

1. Bendrijos prekių ženklas – Bendrijos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų arba nuorodų, kurie prekyboje gali būti naudojami prekių savybėms žymėti – Tikslas – Prieinamumo reikalavimas

(Tarybos reglamento Nr. 207/2009 7 straipsnio 1 dalies c punktas)

2. Bendrijos prekių ženklas – Bendrijos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų arba nuorodų, kurie prekyboje gali būti naudojami prekių savybėms žymėti – Sąvoka

(Tarybos reglamento Nr. 207/2009 7 straipsnio 1 dalies c punktas)

3. Bendrijos prekių ženklas – Bendrijos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų arba nuorodų, kurie prekyboje gali būti naudojami prekių savybėms žymėti – Žodinis prekių ženklas „ecoDoor“

(Tarybos reglamento Nr. 207/2009 7 straipsnio 1 dalies c punktas)

4. Bendrijos prekių ženklas – Bendrijos prekių ženklo sąvoka ir įgijimas – Absoliutūs atmetimo pagrindai – Prekių ženklai, sudaryti tik iš žymenų arba nuorodų, kurie prekyboje gali būti naudojami prekių savybėms žymėti – Sąvoka – Žymuo, apibūdinantis prekės dalies savybę – Įtraukimas

(Tarybos reglamento Nr. 207/2009 7 straipsnio 1 dalies c punktas)

Summary

1. Žr. sprendimo tekstą.

(žr. 14 punktą)

2. Žr. sprendimo tekstą.

(žr. 15, 16 punktus)

3. Vidutinių anglakalbių vartotojų požiūriu, žodinis žymuo „ecoDoor“, kurį prašoma įregistruoti prekėms „elektriniai namų apyvokos ir virtuvės mašinos ir prietaisai (priskirti 7 klasei), gėrimų ir (ar) valgių ruošimo mašinos ir prietaisai, siurbliai, skirti tiekti atšaldytiems gėrimams ir naudoti kartu su gėrimų šaldymo įranga; indaplovės; elektrinės skalbinių ir drabužių apdorojimo mašinos ir prietaisai (priskirti 7 klasei), įskaitant skalbimo ir gręžimo mašinas“, „automatiniai gėrimų ar maisto išdavimo įtaisai, pardavimo automatai“ ir „šildymo, garų gamybos, virimo įrenginiai, be kita ko, šildymo krosnys, virimo, kepimo, skrudinimo įrenginiai, skrudintuvai, atšildymo ir šildymo įrenginiai, vandens šildytuvai, šaldymo įrenginiai, konkrečiai kalbant, šaldytuvai, šaldikliai, šaldymo vitrinos, gėrimų atšaldymo įrenginiai, šaldytuvai-šaldikliai, užšaldymo įrenginiai, šerbeto gaminimo įrenginiai, ledų gaminimo įrenginiai; džiovintuvai, be kita ko, skalbinių džiovyklės, skalbinių džiovinimo mašinos“, atitinkamai priskirtoms prie Nicos sutarties 7, 9 ir 11 klasių, apibūdina, kaip tai suprantama pagal Reglamento Nr. 207/2009 dėl Bendrijos prekių ženklo 7 straipsnio 1 dalies c punktą, Bendrijos prekių ženklo paraiškoje nurodytas prekes.

Kadangi, pirma, elementas „eco“ bus suprantamas kaip reiškiantis „ekologiškas“ ir, antra, elementas „door“ bus aiškinamas kaip reiškiantis „durys“, žodį „ecodoor“ atitinkama visuomenė iš karto supras kaip reiškiantį „ekologiškos durys“ arba „ekologiškai gaminamos ir ekologiškai veikiančios durys“.

Nagrinėjamos prekės gali būti su durimis, todėl prašomas įregistruoti prekių ženklas gali apibūdinti durų, kurios gali būti įrengtos nagrinėjamoje prekėje, ekologiškas savybes.

Be to, kalbant apie nagrinėjamas prekes, durų ekologiškos savybės yra svarbios prekės, kurioje tos durys yra, ekologiškumui.

Vartotojai vis daugiau kreipia dėmesį į prekių ekologiškumą, įskaitant energijos sunaudojimą, ir nekenksmingą aplinkai jų gamybą. Tai ypač pasakytina kalbant apie nagrinėjamas prekes, atsižvelgiant į tai, kad jos naudoja energiją. Todėl, ekologiškumas yra esminė pačių šių prekių savybė.

Taigi, atitinkamos visuomenės suvokimu, prašomas įregistruoti prekių ženklas apibūdina esminę nagrinėjamų prekių savybę, t. y. jų ekologiškumą, dėl to, kad juo apibūnamos durų, kurios įrengtos tose prekėse, ekologiškos savybės.

(žr. 18, 24, 28–31 punktus)

4. Žymuo, apibūdinantis vieną iš prekės dalies savybių, taip pat gali apibūdinti pačią prekę. Taip yra tuo atveju, kai, atitinkamos visuomenės suvokimu, žymeniu apibūdintos dalies savybė gali turėti reikšmingą poveikį esminėms pačios prekės savybėms. Iš tiesų konkrečiai šiuo atveju atitinkama visuomenė iš karto ir nesvarstydama žymeniu apibūdintos dalies savybę susies su esminėmis atitinkamos prekės savybėmis.

(žr. 26 punktą)